Летище „Цюрих“

Летище „Цюрих“ (на немски: Flughafen Zürich (ZRH/LSZH)), познато като Летище Цюрих Клотен е най-голямото международно летище в Швейцария и хъб на Swiss International Air Lines. То обслужва Цюрих, най-големият град в Швейцария и общините Клотен, Румланг, Оберглатт, Винкел, и Опфикон, които всички са в кантон Цюрих. Летището е разположено на 13 км северно от центъра на Цюрих.
Летището е притежавано от Flughafen Zürich AG компания, която е на борсата SIX Swiss. Основния акционер в компанията е кантон Цюрих с 33,33% плюс една акция и град Цюрих с 5% от акциите. Няма други притежатели на акции, с дялове по-големи от 3%.
Първият полет извършен извън територията на Швейцария е на 21 юли 1921 г., но търсенето на подходящо място за основно летище в кантон Цюрих не започва до 1943 г. През 1945 г. федералното правителство решава, ча Цюрих е мястото за основно летище и продава 655 хектара Клотен Ordnance Depot на кантон Цюрих. Така кантон Цюрих има контрол над летището. Строителството на летището започва следващата година.
Първите полети през западната писта са през 1948 г. Нов терминал е отворен през 1953 г., с голямо авиошоу, което продължава 3 дни. През 1947 г. през летището за преминали 133 638 пътника на 12 766 полета, през 1 952 372 832 пътника на 24 728 полета. Първото разширение на летището е предложено през 1956 г., но бюджетът на разширението не е одобрен от Швейцарското правителство до 1958 г. Строителството на новия терминал завършва през 1961 г.
На 18 февруари 1969 г. полет 432 на El Al е атакуван по време на подготовката на излитане, от 4 въоръжени членове на Народен фронт за освобождение на Палестина. Атаката е отблъснати от охраната на самолета, в резултат на което единият от терористите и вторият пилот в резултат на раните си загиват. На 18 януари 1971 г. на самолет на „Балкан“ Il-18D достига до летище Цюрих в мъгла, под глисадата. Самолетът се разбива и избухва в пламъци на около 700 метра северно от летището
при контакта на лявото крило и колесник със земята. Умират 7 членове на екипажа и 38 пътници.
През 1970 г. е предложено ново преустройство на летището и Терминал В е завършен през 1971 г. Първите сигнали за завишен шум от летището са известни от 1972 г., когато е разрешено извършването на полети през нощта, както и през 1974 г. когато е въведен нов маршрут за приземяване. Писта 14/32 е отворена през 1976 г., когато започва реконструкцията на 16/34 г.
Шумът от самолетите започва да притеснява жителите и през 1984 година е взето съгласието движението да се пренасочва през немското въздушно пространство. Следващата голяма стъпка е решението за приватизация на летището от кантон Цюрих. Като това се случва не по-рано от 2000 г. Междувременно е сменен и операторът на аеропорта. След Атентатите от 2001 година, полетите на Swissair не се изпълняват поради съображения за сигурност. Въпреки въведеният „спасителен план“ от властите за компанията, нейните активи биват разпродадени и летището губи много от оборота си. Едва през 2005 година след като Lufthansa поема управлението над Swiss International Air Lines, летището се „съживява“.
Терминал A е най-старият, отваря врати през 1971 година и има формата на пръст. Обслужва вътрешните полети и тези от шенгенското пространство.
Терминалът е открит 1975 година, но през 2011 година бива разширен. Обслужва полетите от шенгенското и извън-шенгенското пространство.
Терминалът обслужва международните полети. Изграден е между пистите 16/34 и 14/32.
Летището е свързано със 162 направления в 62 държави.